สวัสดีค่ะ ดิฉันมีอาการปวดหัวตรงบริเวณสันจมูก(เวลาปวดชอบกดจี้ลงไปตรงสันจมูกจะรู้สึกเจ็บนิดๆ บางวันปวดจนอยากจะอาเจียน ปวดแบบตื้อๆ อยากทราบว่าเกิดจากอะไรค่ะ ปวดบ่อยมากค่ะ โดยเฉพาะช่วงบ่าย และหลังตื่นนอน
สวัสดีค่ะ อาการปวดศีรษะตรงบริเวณสันจมูก เจ็บนิดๆ ปวดตื้อๆ นั้น อาจจะเกิดจาก การใช้งานระหว่างวันทำให้กล้ามเนื้อหรือเส้นเอ็นรอบๆศีรษะหรือดวงตาหรือตรงสันจมูกตึงตัว ปวดจากการปวดไมเกรนอาจปวดมากได้ในผู้ป่วยบางราย โดยมักปวดข้างเดียว ปวดตุ๊บๆ อาจมีตาพร่า สู้แสงไม่ได้ คลื่นไส้ อาเจียนร่วมด้วยขณะมีอาการ สาเหตุอื่นๆเช่นปวดจากสาเหตุในสมองเช่นเนื้องอกในสมอง แต่จากที่กล่าวมาถ้าปวดตื้อๆที่หน้าก็คิดถึงน้อยอีกสาเหตุที่เป็นไปได้คือปวดจากไซนัสอักเสบ อาจจะมีคัดจมูก น้ำมูกไหล มีน้ำมูกข้นเขียวด้วยได้ในเบื้องต้น พักการใช้งาน งดการใช้สายตาหรือการเพ่งมากๆ ร่วมกับรับประทานยาแก้ปวดเพื่อบรรเทาอาการได้ หลีกเลี่ยงปัจจัยกระตุ้นใดๆที่ทำให้มีอาการหากยังปวดมากขึ้นเรื่อยๆ พักหรือกินยาแล้วไม่ทุเลา หรือมีการมองเห็นผิดปกติ อาเจียนเยอะ มีไข้ คัดจมูก น้ำมูกข้นเขียร่วมด้วย ควรไปพบแพทย์